Christopher Borchgrevink

Christopher Fredrik Hawkins Borchgrevink (født 6. februar 1895 i Kristiania, død 25. februar 1941) var en norsk høyesterettsadvokat.

Borchgrevink gikk på Vestheim skole før han tok juridisk utdannelse. Han deltok så i den finske borgerkrigen på hvit side. Han var dommerfullmektig ved Nordmøre Sorenskriveri 1919–1921 og advokatfullmektig i Oslo 1921–1927, før han drev egen advokatforretning fra 1928.

Borchgrevink var aktiv i Fedrelandslaget, og var den som inviterte Vidkun Quisling inn i styret i Oslo-laget etter å ha blitt inspirert av Quislings bok Russland og vi. Han ble senere nært knyttet til Quisling og Johan Bernhard Hjort, og var med i kretsen rundt Nordisk Folkereisning, gruppen som kom til å danne kjernen partiet Nasjonal Samling. Borchgrevink mente at Quisling var noe nytt i samfunnet da han var upåvirket av skillene i samfunnet og dermed stod utenfor klassekampen, og dermed burde lede en nasjonal kollisjonregjering utgått av Bondepartiet.

Borchgrevink skilte lag med Quisling før sistnevnte ble fører for Nasjonal Samling. Under andre verdenskrig samarbeidet han tett med Ordenspoliti-sjef Ola Fritzner, som spilte et dobbeltspill med både medlemskap i NS og tilknytning til Hjemmefronten.

Han utga flere bøker, blant annet Den finske revolusjon (1927) og Norsk Reisning (1933).

Referanser 
.

Litteratur 
 
 
 
 

Norske advokater
Fedrelandslaget
Personer fra Oslo
Nordmenn fra andre verdenskrig